**MINISTERUL APELOR ŞI PĂDURILOR**

**Direcţia Politici şi Strategii în Silvicultură**

 Nr. ……………/ DI/ ……..2018

 **Se aprobă,**

**Direcţia Generală Păduri**

 Director General

 Ilie MIHALACHE

**REFERAT DE APROBARE**

Metodologia privind scoaterea definitivă, ocuparea temporară şi schimbul de terenuri şi de calcul al obligaţiilor băneşti, aprobată prin Ordinul ministrului mediului, apelor și pădurilor nr. 694/2016, la art. 39 alin. (1) prevede: „Avizarea și aprobarea scoaterii definitive ori ocupării temporare din fondul forestier național a terenurilor forestiere aflate în litigiu pe rol se pot face numai după soluționarea definitivă și irevocabilă a cauzei de către instanța de judecată.”

În practică s-au constatat numeroase situații în care este blocată realizarea unor obiective, inclusiv de interes național cu impact semnificativ asupra economiei naționale.

Pentru deblocarea acestei situații Direcția Generală Păduri propune la textul actual, alternativa ca avizarea și aprobarea scoaterii definitive ori ocupării temporare din fondul forestier național a terenurilor forestiere aflate în litigiu pe rol să se poată face și dacă părțile aflate în litigiu își dau acordul pentru scoaterea definitivă sau ocuparea temporară din fondul forestier national.

 În aceste condiții vă propunem emiterea proiectului de ordin privind modificarea art. 39 alin. (1) din Metodologia privind scoaterea definitivă, ocuparea temporară şi schimbul de terenuri şi de calcul al obligaţiilor băneşti, aprobată prin Ordinul ministrului mediului, apelor și pădurilor nr. 694/2016.

**DIRECTOR**

**DĂNUŢ IACOB**